Ôr

L' ôr, c' est èn elemint do tåvlea Mendeleyev, del troke des metås, kinoxhou dizo l' essegne atomike Au, li limero atomike 79, et l' pwès atomike 196,9666.

 Istwere 
Dispu l' vî vî tins di l' umanité, les djins ont saetchî a l' ôr po ndè fé des béns precieus, adonpwis, del manoye. 

 Role ezès finances eternåcionåles 
Il a stî on tins on respondant pol valixhance d' ene metowe manoye (Acoirds di Burton-Bwès, 1944). Cisse fonccion la a stî anixhilêye pa li rfus des Estats Unis di ratchter ses dolårs (1971).

 Cweraedje a l' ôr 
On-z a cwerou a l' ôr dins les ris di l' Årdene dispu bele ådje.

Ås Taeyes, on professeur di Lidje î a trové on trô, li trô des massoteas. C' est ene galreye, sitipêye avou des bwès, ki date di 2000 ans. On-z î a rtrové d' l' ôr, çou ki mostere ki les djins di ces trevéns la cwerént ddja après l' ôr dins les aiwes des fagnes.Manfred Lejoly, esplikêyes tins del porminåde ezès troufreyes di Libin, setimbe 2013

Gn a co des hopeas d' cwereu d' ôr dins les troufreyes di Libin.

 Reyaccions tchimikes 
L' ôr si fwait magnî på mierkeure. Boutans, si vos av on termomete di vifårdjint ki si speye, ki vos vloz prinde li mierkeure so vosse mwin, et k' i djond ene bague d' ôr, cisse-ciale va esse dimagneye.Kénte arivêye a Huguette Lucy, racontêye ås scoles di Bive, nôvimbe 2014

 Sourdants 

Or
Or